CELEX: 32007R1178
Language: lv
Date: 2007-10-05 00:00:00
Title: Komisijas Regula (EK) Nr. 1178/2007 ( 2007. gada 5. oktobris ) par atsevišķu preču klasifikāciju kombinētajā nomenklatūrā

10.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 264/3
            
         
      KOMISIJAS REGULA (EK) Nr. 1178/2007
   (2007. gada 5. oktobris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi tabulas 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (2) 12. panta 6. punktu 60 dienu laika periodā īpašnieks var turpināt izmantot saistošo izziņu par tarifu, ko izdevušas dalībvalstu muitas iestādes attiecībā uz preču klasifikāciju kombinētajā nomenklatūrā un, kas nav saskaņā ar šo Regulu.
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Regulas (EEK) Nr. 2913/92 12. panta 6. punktu, 60 dienu laika periodā var turpināt izmantot saistošo informāciju par tarifiem, ko izdevušas dalībvalstu muitas iestādes, kura nav saskaņā ar šo Regulu.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. oktobrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 733/2007 (OV L 169, 29.6.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums izgatavots no dažādu krāsu divu veidu sintētisko šķiedru trikotāžas. Audumi ir piemēroti peldkostīmiem. Izstrādājumu ir paredzēts valkāt uz kaila ķermeņa, nosedzot tikai nedaudz zemāk par krūtīm; tam ir divas iepriekš izgatavotas bļodiņas, kas ir plāni polsterētas un satur stīpas atbalstam.
                  Izstrādājumam ir šauras, noņemamas plecu lencītes. Aizmugurē to sastiprina ar aizdari. Izstrādājuma daļai, kas sniedzas apkārt mugurai, iekšpusē ir līpošas lentītes, kas turas pie valkātāja muguras un kopā ar plecu lencītēm un stiepļotajām izgatavotajām bļodiņām notur vietā izstrādājumu.
                  (krūšturis, kas modelēts kā bikini augšdaļa)
                  (Skatīt fotoattēlu Nr. 640 A, 640 B) (1)
                  
               
               
                  6212 10 90
               
               
                  Klasifikācija ir noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 2 a) punkta piezīmi un KN kodu 6212, 6212 10 un 6212 10 90 aprakstus.
                  Kaut arī no vispārējā izskata, piegriezuma un auduma īpašībām šķiet, ka izstrādājums ir divdaļīga peldkostīma (“bikini”) augšdaļa, klasifikācija 6112. pozīcijā (peldkostīmi) ir izslēgta, jo izstrādājumam trūkst “divdaļīga peldkostīma” lejasdaļas. (Skatīt arī HS skaidrojošās piezīmes 6112. pozīcijas C) apakšpunktam).
                  Turklāt, izstrādājums nav “nepilnīgs izstrādājums”6112. pozīcijas (peldkostīmi) VN 2.a) punkta piezīmes izpratnē, jo izstrādājumam nav pilnīga izstrādājuma raksturīgas īpašības (t. i. divdaļīgs peldkostīms), tādēļ to nevar izmantot peldēšanai.
                  Šis izstrādājums ir klasificēts kā krūšturis 6212. pozīcijā, jo šajā pozīcijā ir iekļauti visu veidu krūšturi. Skatīt 6212. pozīcijas 2. rindkopas 1. apakšpunkta HS skaidrojumus. Klasisko krūšturi raksturo divas polsterētas bļodiņas ar stīpu atbalstam. Kopā ar līpošām lentītēm, kas turas pie valkātāja muguras un ar noņemamām plecu lencītēm vai bez tām, izstrādājums ir “modelēts, lai to valkātu kā ķermeni atbalstošu izstrādājumu”. Skatīt HS skaidrojumu 6212. pozīcijas 1. rindkopu.
               
            
         
      
                  
                     
               
               
                  
                     
               
            
         (1)  Fotoattēli ir sniegti tikai informācijai.